lv de lv id lt lv fr lv ru az lv en en id lv fr nl fr ca lv en ca sk en ca lv hbs_lat lv pt en ca lv sl lv lv es uk es en en eu lv ca lv en lv sk lv sk lv sk lv en lv lv lv lv lv lv lv lv lv lv lv lv lv lv lv lv lv lv lv fr lv lv lv ca lv en lv sk en lv sk lv sk lv en lv ca lv sk lv lv ceb sk lv en lv sk lv en lv ca lv ca en lv lt lv lv lt ca lv lv en lv lt ru fr ru ru ru ru ru ru ru lv lv de sk en sk hbs_lat lv lv sk hbs_lat uk en en lv id es es en lv lv
"Riga" un RFS cīnīsies par iekļūšanu UEFA Konferences līgas kvalifikācijas "play-off" kārtā
2022. gada 11. augusts 07:05
Latvijas futbola klubi "Riga" un RFS šodien izbraukumā aizvadīs UEFA Konferences līgas kvalifikācijas trešās kārtas otrās spēles, tiekoties ar attiecīgi Portugāles klubu "Gil Vicente" un Maltas klubu Paolas "Hibernians".
Latvijas futbolisti pirms "Euro 2024" grupu izlozes ievietoti piektajā grozā
VideoBertāns: Sezonas vidū tiku iemests jaunā sistēmā
Bijušais Rīgas "Dinamo" kanādiešu leģionārs atkal spēlēs pie okupantiem
Balcera pārstāvētā "Panthers" pagarina līgumu ar vārtsargu Naitu
Buncis: Biļetes uz Latvijas izlases spēlēm PČ būs pieejamas, sākot no 30 eiro
VideoPorziņģis ar "Wizards" devies uz Japānu
RFS plkst. 21 pēc Latvijas laika "Centenary" stadionā Takali tiksies ar Junusas Muritalas pārstāvēto Maltas klubu, maču tiešraidē translējot televīzijas kanālam "TV3 Sport 2".
Latvijas čempione RFS pirmajā spēlē savā laukumā cīnījās ar "Hibernians" neizšķirti - 1:1.
Uzvarētāja divu maču summā iekļūs "play-off" kārtā, kurā pretī stāsies viena no UEFA Eiropas līgas kvalifikācijas trešās kārtas čempionu zara zaudētājām - "Linfield" no Ziemeļīrijas vai Šveices "Zurich".
RFS UEFA Čempionu līgas kvalifikācijas pirmajā kārtā divu maču summā cīnījās neizšķirti 2:2 ar Somijas klubu Helsinku HJK, bet zaudēja pēcspēles 11 metru sitienu sērijā un nonāca UEFA Konferences līgā. "Hibernians" Čempionu līgas priekškvalifikācijā ar 0:3 summā piekāpās Īrijas klubam Tallas "Shamrock Rovers", bet Konferences līgas kvalifikācijas otrajā kārtā ar 4:3 apturēja Igaunijas čempioni Tallinas "Levadia".
Kopš jūlija Maltas komandas sastāvā ir nigēriešu uzbrucējs Muritala, kurš pirms tam pusotru gadu ar mainīgām sekmēm spēlēja Latvijā "Metta" un "Riga" komandās. Šosezon Latvijas čempionātā Muritala "Metta" rindās deviņos mačos guva divus vārtus.
RFS pēc vairāk nekā pussezonas Latvijas čempionātā ieņem otro vietu, kamēr "Hibernians" vietējo meistarsacīkšu sezonu sāks tikai augusta vidū.
"Hibernians" Maltas čempionātā uzvarējusi 13 reizes. Pērn maltieši šajā pašā fāzē tikās ar "Riga" komandu un pēc neizšķirta divu maču summā (2:2) papildlaikā ielaida divus vārtus un zaudēja dueli.
Iepriekšējā nedēļā kļuva skaidrs, ka RFS lietuviešu pussargam Karolim Uzēlam traumas dēļ sezonas ir beigusies. 22 gadus vecajam futbolistam piektdien tika veikta kājas operācija.
Savukārt šīs nedēļas sākumā kļuva zināms, ka viens no RFS produktīvākajiem futbolistiem iepriekšējos trijos gados pussargs Tomašs Šimkovičs atgriezies Latvijas čempiones rindās.
Otra Latvijas komanda šajā turnīra fāzē "Riga" plkst. 22 pēc Latvijas laika Barselušas stadionā "Cidade de Barcelos" tiksies ar Portugāles pērnās sezonas piekto labāko komandu Barselušas "Gil Vicente", spēli tiešraidē translējot televīzijas kanālā TV4.
Rīdzinieki pirmajā kārtā divu spēļu summā ar 4:0 uzvarēja Īrijas klubu "Derry City", gan mājās, gan viesos iesitot pa diviem vārtiem. Otrajā kārtā ar 3:0 viesos un 2:1 mājās tika pieveikti "Ružomberok" futbolisti no Slovākijas. Tikmēr Portugāles klubs, kuram tā ir debija Eiropas kausos, sacensībās iesaistījās no trešās kārtas.
"Riga" futbolisti Latvijas čempionātā ieņem trešo vietu, kamēr Portugāles klubs jauno sezonu pirmdien sāka ar 1:0 uzvaru savā laukumā pār "Pacos de Ferreira".
"Riga" pēdējās septiņās spēlēs Konferences kausā un Latvijas čempionātā ir svinējusi sešas uzvaras, tikai mačā pret portugāļiem spēlējot neizšķirti.
"Gil Vicente" pēdējo divu nedēļu laikā tika aizvadījusi trīs pārbaudes spēles, tajās ar 2:0 apspēlējot Portugāles otrās līgas klubu "Penafiel", spēlējot 1:1 ar citu šīs līgas klubu - Portugāles Superkausā zaudējušo "Tondela" un ar 3:2 pieveicot virslīgas vienību "Vizela".
Komanda, kas uzvarēs divu spēļu summā, "play off" kārtā mērosies spēkiem ar Nīderlandes vienības Alkmāras AZ un Dandī "United" no Skotijas pāra uzvarētājiem.
Dalību Konferences līgā otrajā kārtā noslēdza Latvijas vicečempione "Valmiera" un "Liepāja".
UEFA Konferences līga ir Eiropā trešā līmeņa klubu turnīrs aiz Čempionu līgas un Eiropas līgas. Maijā Tirānā par turnīra pirmo čempioni tika kronēta Itālijas komanda "AS Roma".
Latvijas futbolisti pirms "Euro 2024" grupu izlozes ievietoti piektajā grozā
Video Bertāns: Sezonas vidū tiku iemests jaunā sistēmā
Bijušais Rīgas "Dinamo" kanādiešu leģionārs atkal spēlēs pie okupantiem
Balcera pārstāvētā "Panthers" pagarina līgumu ar vārtsargu Naitu
Buncis: Biļetes uz Latvijas izlases spēlēm PČ būs pieejamas, sākot no 30 eiro
Video Porziņģis ar "Wizards" devies uz Japānu
Mesi izceļas ar diviem vārtu guvumiem Argentīnas izlases uzvarā
Video Girgensonam noraidījums un uzvara; Bļugera komandai zaudējums
"Orebro" kapteinis Ābols gūst vārtus, komanda zaudē
Laksa ieved "Virtus Segafredo" Itālijas Superkausa finālā
Bukarts turpina "uguņot" Čehijā, izceļoties ar diviem vārtiem vienā mačā
Meiers rezultatīvs, "Kalev"/"Cramo" iekļūst FIBA Eiropas kausa kvalifikācijas otrajā kārtā
Latvijas U-19 futbolisti iekļūst EČ kvalifikācijas elites kārtā
RFS savā laukumā viesu statusā izcīna pārliecinošu uzvaru
VIDEO un AUDIO Zaurs Džavadovs: Bieži vien visi tikai domā par uzvaru, bet aizmirst par pašu cilvēku
Video un audio RFS fortūnas turpinājums Florencē un pabojātie basketbola svētki "EuroBasket 2022"
Video un audio Profesionālais sports ir kaitīgs veselībai. Mīts vai patiesība?
ПoHяTHыe Bыбopы ЧTo oбeщaюT Bce ocTaлbHыe и чTo c эTиM дeлaTb?
"Бoюcb exaTb дoMoй". ГpaждaHka ЛaTBии пoexaлa B ДoHeцk HaблюдaTb зa "peфepeHдyMoM"
"OчeHb бoлbшaя пoTepя для ЛaTBии": peжиccep AHдpeй Эkиc o cMepTи CлaBы Cэ
Bидeo ЖиTeли ЛaTBии o poccийckoM kиHo, HaBaлbHoM и "БaлTийckoй жeMчyжиHe"
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa